HAKULOMAKKEEN TÄYTTÖOHJE

1. Poikkeuslupaa hakeva on aina kunta tai kuntayhtymä.
2. Vastuuhenkilön nimi ja yhteystiedot.
3. Yhteyshenkilön nimi ja yhteystiedot. Yhteyshenkilölle voidaan esittää erilaisia tiedusteluja ja lisäselvityspyyntöjä koskien rakennusinvestointia.
4. Rakennusinvestoinnin kohde voi koskea sosiaali- tai terveydenhuoltoa tai molempia.
5. Hakemukseen merkitään mikä on rakennusinvestoinnin käyttötarkoitus (mitä toimintoja rakennus tulee sisältämään).
6. Investointi voi koskea kunnan tai kuntayhtymän omaan omistukseen tukevaa rakennusta, jonka arvonlisäverottomat kokonaiskustannukset ylittävät viisi miljoonaa euroa tai sellaista vuokra- tai muuna käyttöoikeussopimuksena toteutettavaa rakennusinvestointia, jonka arvonlisäverottomat kokonaiskustannukset ylittävät viisi miljoonaa euroa. Mikäli kyseessä on vuokra- tai muuna käyttöoikeussopimuksena toteutettava investointi, tulee mukaan liittää selvitys siitä, siirtyykö kiinteistö sopimusajan kuluessa tai sen päättyessä kunnan tai kuntayhtymän omistukseen.
7. Tiivis kuvaus rakennusinvestoinnista.
8. Selvitys siitä, miten suunniteltu rakennusinvestointi turvaa palvelujen saatavuutta alueella ja myös laajemmin? Liittyykö hankkeeseen toimintamallien uudistamista, palvelujen keskittämistä, integraatiota? Mikä merkitys investoinnilla on alueen palveluihin? Onko rakennushankkeen laajuudessa huomioitu tulevaisuuden sähköiset, avohoitoiset ja kotiin vietävät sosiaali- ja terveydenhuollon palvelut?
9. Selvitys, miksi investointi on välttämätöntä ja kiireellistä toteuttaa ennen 1.1.2026. Perusteluna voi olla esimerkiksi rakennusinvestoinnin siirtämisen vaikutus palvelujen saatavuuteen ja / tai alueen palveluihin.
10. Muu selvitys. Esimerkiksi selvitys hankkeen taloudellisista vaikutuksista on välttämätön.
11. Hakemukseen liitettävät liitteet riippuen hankkeen etenemisvaiheesta. Kustannusarviolla tarkoitetaan rakennusosa-arviota tai vastaavaa. Hakijalta tarvitaan myös tieto siitä, onko varmistettu hankkeen rahoitus koko rakennusajalle.